ટેલિકોમ ઉદ્યોગ સાથે સંકળાયેલી સંસ્થા COAIના ડાયરેક્ટર જનરલ રાજન એસ મેથ્યુસે આ સંદર્ભમાં ટેલિકોમ પ્રધાન રવિશંકર પ્રસાદને લખેલા પત્રમાં સ્પેક્ટ્રમ કિંમત વધારાની અવળી અસરો શું હશે તે અંગે વાત કરી હતી. તેમણે પત્રમાં જણાવ્યું હતું કે 'ઊંચી રિઝર્વ પ્રાઇસને કારણે ટેલિકોમ બિઝનેસની શક્યતાઓ પર અવળી અસર પડશે. તેના કારણે ટેરિફમાં વધારો થશે. તેના કારણે સરકારના ગ્રામ્ય ભારતમાં મોબાઇલની સગવડ અને ડિજિટલ ઇન્ડિયાના પ્રોજેક્ટને નુકસાન પહોંચશે.'